KOMMISSIONEN FOR DE EUROPÆISKE FÆLLESSKABER 
Bruxelles, den 18.07.1995 
KOM(95) 380 endelig udg. 
MEDDELELSE FRA KOMMISSIONEN 
ANMODNING FRA REPUBLIKKEN ØSTRIG 
OM TILLADELSE TIL AT INDFØRE SÆRLIGE FORANSTALTNINGER 
I HENHOLD TIL ARTIKEL 27 I SJETTE MOMSDIREKTIV 

ANMODNING FRA REPUBLIKKEN ØSTRIG 
OM TILLADELSE TIL AT INDFØRE SÆRLIGE FORANSTALTNINGER 
I HENHOLD TIL ARTIKEL 27 I SJETTE MOMSDIREKTIV 
(Meddelelse fra Kommissionen til Rådet) 
Indledning 
Ved skrivelse indgået til Kommissionens generalsekretariat den 26. april 1995 anmodede 
den østrigske regering under henvisning til artikel 27 i Rådets sjette direktiv 77/388/EØF 
om harmonisering af medlemsstaternes lovgivning om omsætningsafgifter - Det fælles 
merværdiafgiftssystem: ensartet beregningsgrundlag1 om tilladelse til at indføre fem 
foranstaltninger, der fraviger bestemmelserne i dette direktiv. 
I overensstemmelse med sjette direktivs artikel 27, stk. 3, blev de øvrige medlemsstater 
underrettet om Republikken Østrigs anmodning ved skrivelse af 23. maj 1995. I henhold 
til samme artikels stk. 4 kan Kommissionen eller medlemsstaterne anmode om, at sagen 
forelægges Rådet. 
Beskrivelse af de pågældende foranstaltninger 
A) Transport udført af indenlandske jernbaneselskaber på tilslutningsstrækninger 
beliggende på udenlandsk område 
Denne særforanstaltning indebærer, at også transport udført af indenlandske jernbaner på 
tilslutningsstrækninger på udenlandsk område samt transport på udenlandske transit-
strækninger anses som transport udført på østrigsk område, når der er tale om 
gennemgangstransporter udført efter østrigske indlandstariffer. 
Denne foranstaltning indebærer en forenkling af beskatningen af transporter udført af 
østrigske jernbaneselskaber, idet disse således undgår at skulle opdele deres transport­
ydelser for at udskille den del, der udføres i udlandet på tilslutningsstrækninger eller 
transitlinjer. 
De østrigske myndigheder har desuden peget på, at denne foranstaltning ikke resulterer i 
nogen dobbeltbeskatning i det omfang, hvor den udenlandske stat ikke opkræver moms af 
de pågældende transporter. 
EFT nr. L 145 af 13.6.1977, s. 1, senest ændret ved direktiv 95/7/EF (EFT 
nr.L 102 af 5.5.1995, s. 18). 
~L 
B) Afgiftsfritagelse for østrigske jernbaneselskabers ydelser for udenlandske 
jernbaneselskaber 
Der er tale om at indrømme afgiftsfritagelse, med fradrag for indgående moms, for de 
ydelser, østrigske jernbaner i forbindelse med afviklingen af passager- og godstrafikken 
udfører for udenlandske jernbaners regning på banegårde og grænsestrækninger 
beliggende i Østrig. 
Det bemærkes, at udenlandske jernbaneselskaber ikke udfører momspligtige ydelser i 
Østrig, da det østrigske jernbanenet udelukkende drives af østrigske jernbaneselskaber. 
Den østrigske regering har begrundet denne foranstaltning med, at den letter de 
administrative byrder for udenlandske jernbaneselskaber, der således undgår de praktiske 
problemer i forbindelse med refusion af moms. 
C) Ingen fradragsret for varer, der for mindst 90% vedkommende anvendes til private 
formål 
Denne foranstaltning indebærer, at der ikke er fradragsret for indgående moms af varer og 
ydelser, der for mindre end 10% vedkommende anvendes til erhvervsformål. Der er tale 
om en fravigelse af bestemmelserne i sjette direktivs artikel 17, stk. 2 og 3. 
De østrigske myndigheder finder, at denne foranstaltning kan forhindre tvister angående 
beregningen af, i hvilket omfang varer og tjenesteydelser, som under alle omstændigheder 
kun i ubetydeligt omfang tjener erhvervsformål, må antages at blive anvendt til private 
formål. 
D) Fradrag i forbindelse med rejseudgifter 
Denne foranstaltning indebærer, at den fradragsberettigede moms af udgifter til forplejning 
og ophold under forretningsrejser o.lign. beregnes som standardbeløb. Størrelsen af disse 
standardbeløb afpasses efter indkomstskatteopgørelsen eller eventuelt lønnen. Den 
fradragsberettigede moms beregnes på basis af disse standardbeløb, og der anvendes en 
afgiftssats på 10%. 
Denne ordning gælder imidlertid kun for rejser inden for Østrig, eftersom der i Østrig kun 
opkræves moms afrejser i indlandet. 
E) Omregningskurser 
Denne foranstaltning indebærer, at når de elementer, der danner grundlag for beskatning 
af andre transaktioner end importtransaktioner, er udtrykt i fremmed valuta, omregnes de 
til schilling efter den officielle gennemsnitskurs, som forbundsfinansministeren fastsætter. 
Denne kurs er den samme som den, der anvendes ved beregning af varers toldværdi. De 
i 
momspligtige kan dog også foretage omregningen efter dagskursen, forudsat at de 
forskellige beløb er dokumenteret af bankudtog eller noteringsudtog. 
De østrigske myndigheder begrunder denne foranstaltning, der er en fravigelse af reglerne 
i sjette direktivs artikel 11 C, stk. 2, andet afsnit, med, at den vil resultere i en forenkling 
af afgiftsopkrævningen som omhandlet i direktivets artikel 27. 
Kommissionens holdning 
Bestemmelserne i sjette direktivs artikel 27 giver medlemsstaterne mulighed for at indføre 
særlige foranstaltninger, der fraviger direktivets bestemmelser, enten for at forenkle 
afgiftsopkrævningen eller for at forhindre afgiftssvig eller afgiftsunddragelse. 
I henhold til artikel 27 kan der dog kun gives tilladelse til at indføre en særlig 
foranstaltning, hvis den - selv om den fraviger visse regler i det fælles momssystem -
tilgodeser de grundlæggende principper og de væsentlige bestemmelser i dette system. 
Desuden er det kun berettiget at indføre foranstaltninger på grundlag af artikel 27, når de 
indgår som led i de med denne bestemmelse tilsigtede mål, dvs. forenkling af 
afgiftsopkrævningen eller forebyggelse af afgiftssvig og afgiftsunddragelse. 
De østrigske myndigheders anmodning omhandler fem særlige foranstaltninger, som er 
uafhængige af hinanden. De må derfor vurderes grundigt hver for sig, før man kan tage 
stilling til, om det er berettiget at indrømme undtagelser på grundlag af sjette direktivs 
artikel 27. 
Kommissionen konstaterer, at for nogle af foranstaltningernes vedkommende er det ikke 
ud fra de oplysninger, de østrigske myndigheder gav i sin anmodning, muligt at få det 
fulde overblik over deres anvendelsesområde og konsekvenser. Kommissionen finder sig 
derfor ikke i stand til at tage stilling til, om disse anmodninger er berettigede. 
I betragtning af rækkevidden af disse undtagelser, der berører væsentlige områder inden 
for det fælles momssystem, såsom afgiftens anvendelsesområde, afgiftsgrundlaget og 
fradragsretten, er Kommissionen på indeværende stadium af den opfattelse, at det er 
nødvendigt at få sagen drøftet i Rådet. 
Kommissionen finder, at det i betragtning af de pågældende foranstaltningers formål og 
rækkevidde er nødvendigt med sådanne drøftelser, for at man bedre kan vurdere, om det 
er rimeligt at fremlægge et forslag til rådsafgørelse om bemyndigelse af Republikken 
Østrig til at indføre disse foranstaltninger, som fraviger det fælles momssystem. 
Konklusion 
I betragtning af det ovenstående skal Kommissionen hermed anmode om, at sagen drøftes 
i Rådet, jf. bestemmelserne i sjette direktivs artikel 27, stk. 4. 
Lf 
ISSN 0254-1459 
KOM(95) 380 endelig udg. 
DOKUMENTER 
DA 09 
Katalognummer : CB-CO-95-406-DA-C 
ISBN 92-77-92230-3 
Kontoret for De Europæiske Fællesskabers Officielle Publikationer 
L-2985 Luxembourg